ไทยขาดดุลการค้าครั้งเเรกในรอบปี
รมว.พาณิชย์ เผย ไทยขาดดุลการค้าครั้งเเรกในรอบปี มูลค่า 939 ล้านเหรียญสหรัฐ
19 ส.ค. 2553

รมว.พาณิชย์ เผย ไทยขาดดุลการค้าครั้งเเรกในรอบปี มูลค่า 939 ล้านเหรียญสหรัฐ 
นางพรทิวา นาคาศัย รมว.พาณิชย์  กล่าวว่า  ตัวเลขการส่งออกเดือนก.ค.2553 มีมูลค่า 15,565 ล้านเหรียญสหรัฐ ขยายตัว 20.6% ขณะที่การนำเข้ามีมูลค่า 16,505 ล้านเหรียญสหรัฐ  ขยายตัว 36.5% ถือเป็นการนำเข้าสูงสุดในรอบ 23 เดือน ส่งผลให้ไทยขาดดุลการค้าเป็นครั้งเเรกในรอบปี  โดยขาดดุล 939 ล้านเหรียญสหรัฐ ภายในเดือนก.ค.
อย่างไรก็ตาม การส่งออกช่วง 7 เดือนเเรก มีมูลค่า 108,631 ล้านเหรียญสหรัฐ ขยายตัว 34.1% โดยนำเข้า มีมูลค่า 103,193  ล้านเหรียญสหรัฐ ขยายตัว 49.0% ทำให้ไทยยังได้ดุลการค้าช่วง 7 เดือนเเรกในปีนี้ 5,437 ล้านเหรียญสหรัฐ ทั้งนี้ กระทรวงเชื่อว่าการส่งออกทั้งปี 2553 จะเป็นไปตามเป้าหมาย ขยายตัว 20% มูลค่า 1.83 เเสนล้านเหรียญสหรัฐ